የኮሮና ቫይረስ ምርመራ በደሴ ከተማ ዛሬ ይጀመራል፡፡
ባሕር ዳር፡ ሚያዝያ 16/2012 ዓ.ም (አብመድ) በቀን 300 ናሙናዎችን የመመርመር አቅም ያለው የኮሮና ቫይረስ መመርመሪያ ላቦራቶሪ ደሴ ከተማ ላይ ዛሬ ሥራ እንደሚጀምር ኢንስቲትዩቱ አስታውቋል፡፡በአማራ ክልል የኅብረተሰብ ጤና ኢንስቲትዩት ደሴ ቅርንጫፍ ዳይሬክተር አሰፋ ምሳዬ ለአብመድ እንደገለጹት የኮሮና ቫይረስ ምርመራ በደሴ ከተማ ከዛሬ ሚያዝያ 16/2012 ዓ.ም ጀምሮ ይካሄዳል። የምርመራ ማዕከሉ በቀን 300 ናሙናዎችን የመመርመር አቅም ያለው መሆኑንም አቶ አሰፋ ገልጸዋል። ምርመራውን የሚያካሂዱ ባለሙያዎች ስልጠና ወስደው ወደ ሥራ መግባታቸውም ታውቋል፡፡የምርመራ ማዕከሉ በደሴ ከተማ አስተዳደር፣ ደቡብ ወሎ ዞን እና ኦሮሞ ብሔረሰብ አስተዳደር አገልግሎት እንደሚሰጥም ዳይሬክተሩ ገልጸዋል፡፡ዘጋቢ፡- ጀማል ሰይድ -ከደሴ